
	 ROMÂNIA

  JUDEŢUL HUNEDOARA

   CONSILIUL LOCAL AL MUNICIPIULUI  HUNEDOARA

               DIRECŢIA DE ASISTENŢĂ SOCIALĂ 

         Hunedoara,  Str.Intrarea Spicului, nr. 6,

 Tel.; 0254 712079; Fax: 0354 882355,
                                http://www.dashd.ro,  das@primariahunedoara.ro 


Nr.  12817/69063/26.08.2026
                                                     RAPORT DE SPECIALITATE
 
la proiectul de hotărâre privind aprobarea Regulamentului de organizare și funcționare
 al serviciului social cu cazare Căminul pentru Persoane Vârstnice Hunedoara  
Prin prezentul proiect de hotărâre se propune aprobarea Regulamentului de organizare și funcționare al serviciului social cu cazare Căminul pentru Persoane Vârstnice Hunedoara.  

Serviciu social cu cazare Căminul pentru Persoane Vârstnice Hunedoara, cod serviciu social 873.1.1.CR.PV este un serviciu social care face parte din categoria centre rezidențiale, fără personalitate juridică, înființat și administrat de furnizorul Direcția de Asistență Socială a municipiului Hunedoara. 
Sediul serviciului social cu cazare Căminul pentru Persoane Vârstnice Hunedoara este situat în municipiul Hunedoara str. Ștefan cel Mare, nr. 5, județul Hunedoara.
 
Scopul serviciului social cu cazare Căminul pentru Persoane Vârstnice Hunedoara este asigurarea serviciilor  sociale de interes local, respectiv servicii corespunzătoare de cazare, hrană, îngrijiri medicale, activități de ergoterapie și petrecere a timpului liber, precum și asistență socială și psihologică a persoanelor vârstnice, cu domiciliul pe raza municipiului Hunedoara.  

Serviciul social cu cazare Căminul pentru Persoane Vârstnice Hunedoara se organizează și funcționează cu respectarea principiilor generale care guvernează sistemul național de asistență socială, a principiilor specifice care stau la baza acordării serviciilor sociale prevăzute în legislația specifică, în convențiile internaționale ratificate prin lege și în celelalte acte internaționale în materie la care România este parte, precum și cu respectarea standardelor minime de calitate aplicabile. 

Prezentul proiect de hotărâre este reglementat juridic de următoarele acte normative:
- Legea asistenței sociale nr. 292/2011, cu modificările şi completările ulterioare; 
- Hotărârea Guvernului  nr. 268/2026 pentru aprobarea Nomenclatorului serviciilor sociale, precum şi a regulamentului-cadru de organizare și funcționare a serviciilor sociale;

- Legea nr. 197/2012 privind asigurarea calității în domeniul serviciilor sociale, cu modificările și completările ulterioare;

- Hotărârea Guvernului nr. 118/2014 pentru aprobarea Normelor metodologice de aplicare a prevederilor Legii nr. 197/2012 privind asigurarea calității în domeniul serviciilor sociale, cu modificările și completările ulterioare;
- Ordinul Ministrului muncii, familiei, tineretului și solidarității sociale nr. 1126/2025 pentru aprobarea modelului-cadru al contractului de servicii sociale, al informărilor transmise de furnizorul de servicii sociale serviciului public de asistență socială, a procedurii de fundamentare a bugetului necesar, precum şi a indicatorilor pentru monitorizarea serviciilor sociale acordate ca măsură de asistență socială; 

- Legea nr. 17/2000 privind asistența socială a persoanelor vârstnice, republicată, cu modificările și completările ulterioare;
- Hotărârea de Guvern nr. 886/2000 pentru aprobarea Grilei naționale de evaluare a nevoilor persoanelor vârstnice, cu modificările și completările ulterioare;

- Ordinul Ministrului muncii și solidarității sociale nr. 2489/2023 pentru aprobarea Standardelor minime de calitate privind managementul de caz în serviciile sociale acordate persoanelor vârstnice; 

- Hotărârea de Guvern nr. 426/2020 privind aprobarea standardelor de cost pentru serviciile sociale, cu modificările și completările ulterioare - Anexa nr. 3;

-  Ordinul Ministrului muncii și justiţiei sociale nr. 29/2019 pentru aprobarea standardelor minime de calitate pentru acreditarea serviciilor sociale destinate persoanelor vârstnice, persoanelor fără adăpost, tinerilor care au părăsit sistemul de protecţie a copilului şi altor categorii de persoane adulte aflate în dificultate, precum şi a serviciilor acordate în comunitate, serviciilor acordate în sistem integrat şi cantinele sociale, cu modificările și completările ulterioare -   Anexa 1; 
- Legea nr. 52/2003 privind transparența decizională în administrația publică, republicată, cu modificările și completările ulterioare.


Regulamentul de organizare şi funcționare este un document propriu al serviciului social cu cazare Căminul pentru Persoane Vârstnice Hunedoara. 

 
Acesta a fost elaborat în vederea asigurării funcționării serviciului social, cu respectarea standardelor minime de calitate aplicabile şi a asigurării accesului persoanelor beneficiare la informații privind acest serviciu social.


Regulamentul de organizare și funcționare al serviciului social cu cazare Căminul pentru Persoane Vârstnice  Hunedoara se constituie anexă la prezentul proiect de hotărâre. 
La data intrării în vigoare a prezentei hotărâri se abrogă art. 2 - Anexa la  Hotărârea Consiliului Local al Municipiului Hunedoara nr. 103/2026 privind aprobarea înființării serviciului social cu cazare Căminul pentru Persoane Vârstnice Hunedoara și a Regulamentului de organizare și funcționare a acestuia.
Competența dezbaterii și adoptării prezentului proiect de hotărâre aparține Consiliului Local al Municipiului Hunedoara în baza dispozițiilor prevederilor art. 129, alin. (1), alin. (2), lit. a), lit. d), alin. (3), lit. c), alin.7, lit. b), alin. (14) precum și ale art. 139 coroborat cu art. 196 alin. (1) lit. a) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

